ΓΡΑΠΤΗ ΕΡΩΤΗΣΗ E-1373/01

υποβολή: Carlos Carnero Gonzlez (PSE) προς την Επιτροπή

(7 Μαΐου 2001)

Θέμα: Κλείσιμο καταστημάτων και μαζικές απολύσεις από τον Marks and Spencer

Η επιχείρηση Marks and Spencer ανάγγειλε το κλείσιμο πολλών καταστημάτων του σε διάφορες ευρωπαϊκές χώρες, μεταξύ των οποίων στην Ισπανία (τέσσερα στη Μαδρίτη, δυο στη Βαρκελώνη και από ένα στη Σεβίλλη, Βαλένθια και Μπιλμπάο), με συνέπεια τη μαζική απόλυση εργαζομένων.

Η εν λόγω απόφαση ελήφθη και κοινοποιήθηκε προς μεγάλη έκπληξη όλων χωρίς προηγουμένως η διεύθυνση του Marks and Spencer να έλθει σε επαφή με τους εκπροσώπους των συνδικαλιστικών οργανώσεων.

Οιπάλληλοι της επιχείρησης αυτής στις αντίστοιχες χώρες και καταστήματα, ειδικότερα, και η κοινή γνώμη, γενικότερα, έμαθαν με κατάπληξη και αποτροπιασμό ένα μέτρο που πλήττει την εργασία και παραβιάζει τη βασική αρχή του κοινωνικού διαλόγου και τοποθετείται σαφώς εκτός του ευρωπαϊκού κοινωνικού πρότυπου.

Στη Γαλλία η δικαιοσύνη έφθασε να επέμβει για να εμποδίσει τον Marks and Spencer να εφαρμόσει τις αποφάσεις του χωρίς κανενός είδους έλεγχο.

Ο συντάκτης της ερώτησης φρονεί ότι η απόφαση του Marks and Spencer είναι καταδικαστέα καιπογραμμίζει όπως τόνισε ο Γενικός Γραμματέας της Ευρωπαϊκής Συνομοσπονδίας Συνδικάτων, Emiglio Gabaglio την ανάγκη να οικοδομηθεί μια αληθινή κοινωνική Ευρώπη η οποία θα πρέπει να εξοπλισθεί επειγόντως με αποτελεσματικούς κανόνες ενημέρωσης και διαβούλευσης με τους εργαζόμενους, που θα εμποδίζουν τις μεγάλες κοινοπραξίες επιχειρήσεων να λαμβάνουν αποφάσεις αχαλίνωτου καπιταλισμού όπως αυτή που προαναφέρθηκε.

Στο πλαίσιο αυτό, τι μέτρα σκέφτεται να λάβει η Επιτροπή για να προστατεύσει το ευρωπαϊκό κοινωνικό πρότυπο και να εμποδίσει τον Marks and Spencer να επιτύχει τους αντικοινωνικούς σκοπούς του, ώστε να μην αποτολμήσουν στο μέλλον και άλλες επιχειρήσεις του αυτού μεγέθους να λάβουν παρόμοιες αποφάσεις; Με ποιόν τρόπο θα πιέσει το Συμβούλιο να εγκρίνει χωρίς καθυστέρηση την οδηγία για το δικαίωμα ενημέρωσης των εργαζομένων;

Απάντηση της κ. Διαμαντοπούλου εξ ονόματος της Επιτροπής

(6 Ιουλίου 2001)

Η Ευρωπαϊκή Επιτροπή αποδίδει πολύ μεγάλη σημασία στις κοινωνικές συνέπειες της αναδιάρθρωσης επιχειρήσεων. Αυτό ήταν το κύριο μέλημα της Επιτροπής κατά την προετοιμασία της πρότασης οδηγίας του Συμβουλίου περί της θέσπισης ενός γενικού πλαισίου για την ενημέρωση των εργαζομένων και τη διαβούλευση με αυτούς μέσα στην Ευρωπαϊκή Κοινότητα(1) επί της οποίας το Συμβούλιοπουργών κατέληξε σε πολιτική συμφωνία για κοινή θέση στις 11 Ιουνίου 2001.

Η πρωτοβουλία αυτή αποτελεί κεντρικό στοιχείο της κοινοτικής απάντησης στα κοινωνικά προβλήματα που προκαλούν οι αναδιαρθρώσεις επιχειρήσεων.

Ωστόσο, σε αυτό το πλαίσιο, σχεδιάζονται και άλλα μέτρα, μεταξύ των οποίων η ανάπτυξη της έννοιας και της πρακτικής της κοινωνικής ευθύνης των επιχειρήσεων· ο αναπροσανατολισμός των ενεργητικών μέτρων της αγοράς εργασίας, ιδίως των χρηματοδοτούμενων από το Ευρωπαϊκό Κοινωνικό Ταμείο,πέρ των τομέων και των περιφερειών πουφίστανται τις συνέπειες από μεγάλες αναδιαρθρώσεις επιχειρήσεων· η επιδίωξη καλύτερης συνάρθρωσης ανάμεσα στην πολιτική ανταγωνισμού και στην κοινωνική πολιτική και η επικείμενη επανεξέταση της οδηγίας για τις ευρωπαϊκές επιτροπές επιχείρησης.

(1) COM(98)612 τελικό.